Purpurinė plutpintė

Purpurinė plutpintė (Stereum purpureum) – plutpintinių šeimai priklausantis parazitinis grybas, Lietuvoje dažniausiai pažeidžia slyvas, trešnes, abrikosus, persikus, vyšnias.

Išvaizda 

Vaisiakūniai ploni, išsiplėtę arba pakilusiais nuo substrato kraštais, dažnai sudaro viena ant kitos čerpiškai suaugusias kepurėles, auga grupėmis.Kepurėlės viršutinė pusė balsva, gelsva arba pilkšva, rievėta, apaugusi švelniais plaukeliais. Jaunų vaisiakūnių himenoforas violetinis, vėliau – purpuriškai violetinis arba kreminis. Bazidiosporos – bespalvės, pailgos arba beveik cilindriškos, 4,5–6,5 x 2–3 μm. Šiomis sporomis medžiai apsikrečia per žaizdas. Grybo hifai, plisdami medienoje, išskiria toksines medžiagas. Jų veikiamas lapų epidermis atsiskiria nuo parenchimos, patenka oro, todėl pakinta spalva.

Augavietė 

Auga ištisus metus ant lapuočių medžių senų stuobrių, kelmų, nukritusių šakų, ypač ant ilgokai lauke laikomų malkų. Dažna. Sukelia baltąjį medienos puvinį.

Panašios rūšys: šį grybą galima lengvai supainioti su kitomis plutpintinių rūšimis

Nuorodos 

  Apie Lietuvoje augančius grybus

Ūmėdiečiai